《中秋前一夜作》
清代·景安

梧桐移月影移扉，银汉迢迢夜漏稀。古驿三更人未卧，碧天一字雁初归。

病躯不为闲愁瘦，诗橐偏因秋色肥。白发萧萧过半世，恍如蝶梦恋花飞。

作者简介：（?—1823）清满洲镶红旗人，钮祐禄氏。和珅族孙。乾隆二十七年，由官学生考取内阁中书。后为河南巡抚。嘉庆初，以防堵湖北教军封伯爵。官至湖广总督。后因事戍伊犁。再起，官领侍卫内大臣。